Идит Вилсон
Идит Болинг Голт Вилсон () (Видвил, 15. октобар 1872 — Вашингтон, 28. децембар 1961) била је друга жена 28. председника Сједињених Држава Вудроа Вилсона и прва дама Сједињених Америчких Држава у периоду од 18. децембра 1915. — 4. марта 1921. године. За Вудроа Вилсона се удала док је био председник Сједињених Држава, 1915. године.

Њен супруг је доживео мождани удар, 1919. године у октобру. Због слабог здравственог стања и немоћи председника Вудроа Вилсона, Едит му је помогла и почела да се бави питањима државе и одлучивала о битним, а само таква, прослеђивала је свом супругу. Она је дефакто имала Извршну власт до марта 1921. године, односно краја мандата свог супруга.

Младост 

Едит је рођена 15. октобра 1872. године у Видвилу у Вирџинији. Њен отац Вилијам Холкомб Билинг је био судија, а мајка Сара Сали Спирс. Едит је потомкиња досељеника који су дошли у Вирџинију, за време британске колонизације Америка. Прабаба од Едит, са очеве стране била је сестра Томаса Џеферсона. Била је седмо од једанаесторо деце у породици и једна од првих жена у свету које су возиле аутомобил.

Активности 

Прва дама постала је након удаје за Вудроа Вилсона, коме је негоспоредно пре тога, преминула прва жена. Са Вилсоном се упознала у Белој кући, а венчали су се 18. децембра 1915. године у њеном дому у Вашингтону, Идит је на месту прве даме Сједињених Држава затекао Први светски рат. Често је одржавала хуманитарне акције, а један републички сенатор ју је окарактерисао као прву даму која глуми првог човека Сједињених Држава. Водила је Женски национални демократски клуб, од његовог отварања, 1924. године.

Године 1961. присуствовала је инагурацији председника Џона Кенедија.

Смрт 

Преминула је од затајења срца, 28. децембра 1961. године у 89. години живота. Сахрањена је поред свог супруга у Вашингтонској катедрали.

Референце

Литература 
 

 
 Gould, Lewis L. American First Ladies: Their Lives and Their Legacy. Florence, Ky.: Taylor and Francis, 2001.
 Hagood, Wesley O. Presidential Sex: From the Founding Fathers to Bill Clinton. Secaucus, N.J.: Carol Pub., 1998.
 Hatch, Alden. Edith Bolling Wilson. New York: Dodd, Mead, 1961.
 Klapthor, Margaret Brown and Black, Allida M. The First Ladies. Washington, D.C.: White House Historical Association, 2001.
 Miller, Kristie. Ellen and Edith: Woodrow Wilson's First Ladies. Lawrence, Kan.: University Press of Kansas, 2010.
 
 
 Maynard, W. Barksdale. Woodrow Wilson: Princeton to the Presidency. New Haven, Conn.: Yale University Press, 2008.
 
 McCallops, James S. Edith Bolling Galt Wilson: The Unintended President. New York: Nova History Publications, 2003.
 Nordhult, J.W. Schulte. Woodrow Wilson: A Life for World Peace. Berkeley, Calif.: University of California Press, 1991.
 
 
 Wertheimer, Molly Meijer. Inventing a Voice: The Rhetoric of American First Ladies of the Twentieth Century. Lanham, Md.: Rowman & Littlefield, 2004.
 Wilson, Edith Bolling Galt. My Memoir. New York: The Bobbs-Merrill Company, 1939.
 

Рођени 1872.
Умрли 1961.
Прве даме САД